**Приложение № 1**

към чл. 16 от Наредбата за обхвата и методологията за извършване на оценка на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерството на външните работи** | **Нормативен акт: Наредба за изменение и допълнение на Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи, издадена от министъра на външните работи (обн., ДВ, бр. 70 от 2008 г., изм., бр. 5 от 2010 г.)** |
| **За включване в законодателната/**  **оперативната програма на Министерския съвет за периода: не подлежи на включване;** | **Дата: 21.10.2020г.** |
| **Контакт за въпроси:** Е. Паунова, началник на отдел „Правно-нормативен“ в дирекция „Правна“ на Министерството на външните работи, ел. поща: Elisaveta.PAUNOVA@mfa.bg | **Телефон:** 02/9482704 |
| **1. Дефиниране на проблема:**  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  - необходимост от актуализиране на правната уредба относно обучителната дейност на Дипломатическия институт съобразно актуалните потребности от обучения и курсове.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  1.2.1. Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи е издадена на основание чл. 82, т.2 и 3 от Закона за дипломатическата служба, съгласно който Дипломатическият институт организира и провежда обучение за повишаване на професионалната квалификация на служителите на Министерството на външните работи и на служителите в други бюджетни организации, включително курсове по чуждоезиково обучение, както и подготвя, осигурява и провежда курсове по дипломатическо обучение за служители на чуждестранни дипломатически служби и чуждестранни държавни администрации.  От издаването й през 2008 г. до днес Наредба №3 е била актуализирана само веднъж преди 10 години. Наредба №3 е основният нормативен акт, с който Дипломатическият институт определя своята обучителна и квалификационна политика, включително и чуждоезиковата подготовка на служителите в дипломатическата служба. Налице е необходимост от допълване на уредбата по отношение на вече утвърдени обучения, въвеждане на нови обучителни курсове, премахване на нерелевантни или отпаднали дейности, както и извършване на някои структурни промени в наредбата. Произтичащ ангажимент на Дипломатическия институт от проведен проект №BG05SFOP001-2.004-0005 по Оперативна програма „Добро управление“ е да въведе като устойчива практика проведени обучения по управленски умения в дипломатическата служба и предмандатна подготовка.  Идентифицираните несъвършенства в нормативната уредба не могат да бъдат преодолени чрез организационни мерки. Необходимо е изменение на законодателството чрез приемане на наредба за изменение и допълнение на Наредба №3.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Последваща оценка на въздействието на Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи, издадена от министъра на външните работи, не е извършвана. | |
| **2. Цели:**   * Регламентацията на обучителна дейност на Дипломатическия институт да отразява актуалните потребности от обучения и курсове; * По-плътно ангажиране в обучителния процес на различни целеви групи в дипломатическата служба; * Повишаване на професионалната квалификация на служителите в съответствие с потребностите на дипломатическата служба.   *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  **Преки заинтересовани страни:**   * Дипломатическият институт към министъра на външните работи. Общата численост на персонала в Дипломатическия институт – 21 щатни бройки; * Министерството на външните работи. Общата численост на персонала в организационните структури и административните звена в Министерството на външните работи, включително задграничните представителства, съгласно Устройствения правилник на Министерството на външните работи е 1368; * Служители от други бюджетни организации; * Служители на чуждестранни дипломатически служби и чуждестранни държавни администрации;   **Косвени заинтересовани страни:** няма. | |
| **4. Варианти на действие:**  **Вариантите са следните:**  **Вариант 1. Без действие:** Неприемане на проекта на Наредба за изменение и допълнение на Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи, издадена от министъра на външните работи  Без приемане на нормативни изменения не биха могли да бъдат съобразени обученията с актуалните потребности на дипломатическата служба.  **Вариант 2. Приемане на проекта на Наредба за изменение и допълнение на Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи, издадена от министъра на външните работи**  При приемане на измененията регламентацията на обучителна дейност на Дипломатическия институт ще отразява актуалните потребности от обучения и курсове, ще ангажира по-плътно в обучителния процес различни целеви групи в дипломатическата служба; повишаването на професионалната квалификация на служителите би било в съответствие с потребностите на дипломатическата служба.  В Глава първа от Наредба №3 ще се изведат някои общи положения по отношение на обученията: директорът на Института да одобрява със своя заповед отделно ръководство за провеждане на обучението или курсът, в което се определят изисквания към кандидатите, които желаят да участват в обучението или курсът; правила и начин на провеждане и завършване на обучението или курсът; обхват и съдържание на програмата; лекторски състав.  Предвижда се усъвършенстване на разпоредбите на основния дипломатически курс, предназначен за всички нива в дипломатическата служба, за запознаване с базови въпроси на системата и политиката на МВнР, както и за новопостъпили държавни служители и новоназначени дипломати с конкурс със специфични изисквания за квалификация и опит.  Курсът по консулска дипломация се обогатява освен с регламентирания вече курс и с по-кратко издание за запознаване с основите на консулската проблематика. Основната му цел е да бъде повишена експертизата на служителите на МВнР по теми, свързани с консулската дейност и необходимите психологически качества за практикуването й зад граница. Обучението следва да бъде насочено към представители на МВнР с интерес за развитие в консулската сфера.  Въвежда се нов курс по управленски умения в дипломатическата служба, който е предназначен за онези служители в МВнР, заели ръководни позиции през последната календарна година. Целите на обучението са свързани с придобиване, развиване и задълбочаване на специализираните знания и умения на служителите на МВнР, необходими за изпълнението на техните професионални ангажименти в качеството им на ръководители на ниво директор или началник на отдел.  В самостоятелен раздел ще бъдат обособени обученията, свързани с предмандатна подготовка – обща, специализирана консулска и по чужди езици. Този раздел би бил в пряка връзка с чл. 30 от Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, съгласно която „Служителите, определени за заемане на длъжности в задгранични представителства, задължително преминават подготовка преди началото на дългосрочната командировка по план, утвърден от постоянния секретар“. По отношение на ръководителите на дипломатическите и консулските представителства на Република България се предвижда Дипломатическият институт да провежда семинар като за тази цел в раздела за предмандатна подготовка е посочена тази конкретна целева група.  Новите обучения се предвижда да бъдат съобразени с динамиката на работа в системата на МВнР и се предвижда да се провеждат в отделни кратки модули, като да бъде възможно да се организират както присъствено, така и онлайн.  В главата, регламентираща повишаването на квалификацията на служители в други бюджетни организации се предвижда изрично посочване на възможност за участие в курсовете за предмандатна подготовка и в тематичните курсове (напр. дипломатически протокол и етикет, публична дипломация, дигитална дипломация, икономическа дипломация, енергийна дипломация и др). Министърът на външните работи, както и досега одобрява Годишния план на ДИ, съпътстван от учебен календар, в който се предвиждат конкретни курсове за предстоящата година. Учебният календар се съгласува предварително с дирекция „ЧР“ на МВнР.  Ще се премахнат нерелевантни или отпаднали дейности. Тук попада отпадането на основния дипломатически курс за служители от общата администрация, като се трансформира възможността за участие на такива служители в основния дипломатически курс. Отпада също специализираният дипломатически курс за дипломатически служители (за т.нар. средна кариера дипломати) като се предвижда включването на нови тематични курсове за тази целева група. Отпада курсът по военна дипломация в главата, регламентираща повишаването на квалификацията в други бюджетни организации.  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия: Вариантите са следните:**  **Вариант 1. Без действие: Неприемане на проекта на Наредба за изменение и допълнение на Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи, издадена от министъра на външните работи**   * Без приемане на нормативни изменения не биха могли да бъдат съобразени обученията с актуалните потребности на дипломатическата служба. * Икономически, социални и екологични негативни въздействия не може да има.   **Вариант 2. Приемане на проекта на Наредба за изменение и допълнение на Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи, издадена от министъра на външните работи.**   * При този вариант не са идентифицирани негативни въздействия по отношение на всички заинтересовани страни.   Приемането на наредбата няма да доведе до икономически, социални или екологични негативни въздействия.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **Вариант 1. Без действие.**   * При този вариант не са идентифицирани положителни въздействия по отношение на която и да е от заинтересованите страни.   **Вариант 2. Приемане на проекта на Наредба за изменение и допълнение на Наредба № 3 от 17.07.2008 г. за условията и реда за организиране и провеждане на обучения от Дипломатическия институт към министъра на външните работи, издадена от министъра на външните работи**.  - Регламентацията на обучителна дейност на Дипломатическия институт ще отразява актуалните потребности от обучения и курсове,  - Ще бъдат ангажирани по-плътно в обучителния процес различни целеви групи в дипломатическата служба;  - Повишаването на професионалната квалификация на служителите би било в пълно съответствие с потребностите на дипломатическата служба.  - Положителни социални или екологични въздействия не може да има.  Посочените положителни въздействия засягат всички заинтересовани страни.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Не се идентифицират възможни рискове от приемането на нормативния акт.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали  X Няма ефект  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими, не се засягат съществуващи режими и услуги. | |
| **9. Създават ли се нови регистри?**  *Когато отговорът е „да“, посочете колко и кои са те*  Не се създават нови регистри. | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  X Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  X Не | |
| **12. Обществени консултации:**  Проектът на Наредба за изменение и допълнение на Наредба № 3 от 17.07.2008г. за условията и реда за организиране и провеждане на обучения от Дипломатическия институт към министъра на външните работи ще бъде публикуван за обществена консултация на Портала за обществени консултации (http://www.strategy.bg/PublicConsultations) и на интернет страницата на МВнР, съгласно чл. 26 от ЗНА.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  X Не  ………………………………………………………………………………………………….  ………………………………………………………………………………………………….  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:…..**  **Дата**: ….. г.  **Подпис:** | |